钦定古今图书集成/明伦汇编/闺媛典/第102卷 > 皇清八 > 毛重泰妻史氏
## 钦定古今图书集成/明伦汇编/闺媛典/第102卷 > 皇清八 > 毛重泰妻史氏

按《镇江府志》：“史氏，金坛人，宜兴诸生毛重泰妻，孝廉培元女也。幼聪敏，能诗文，善事父母。乙酉，避兵太湖，史不愿往，重泰强之，泣辞。母曰：‘吾极知此行不利，但为妇以从夫为义，设有不测，自保其节而已’。以利刃自随。及遇兵，邻舟妇女皆被掠，将及舟，史持刃抱幼子赴水，衣浮水面，健卒钩之，自挥刃断，衣没水死。”